જિલ્લા લોકલ ક્રાઇમ બ્રાન્ચના ઇન્ચાર્જ પી.આઇ. વી.યુ.ગડરીયાએ ટીમ સાથે મહારાષ્ટ્રના મુંબઇ ખાતે પહોંચી ફરાર થઇ ગયેલ વડાલીના યુવક-યુવતીની તપાસ આરંભી હતી તે દરમિયાન જિલ્લા પોલીસવડાએ પણ ક્રાઇમ બ્રાન્ચની ટીમને પૂર્ણ માર્ગદર્શન આપી મુંબઇમાં છાનબીન કરતા મુંબઇની એક હોટલમાંથી મુસ્લિમ યુવક તેમજ જૈન યુવતીને શોધી ઝડપી લીધા હતા. બંને યુવક-યુવતીને ક્રાઇમ બ્રાન્ચની ટીમ સોમવારે હિંમતનગર લઇ આવી હતી. યુવતીની પૂછતાછ કરી તેના પરિવારજનોને પોલીસે સોંપી દેતા વડાલીના નગરજનોએ હાશકારો અનુભવ્યો હતો અને જિલ્લા પોલીસ તંત્રએ પણ રાહતનો દમ લીધો હતો. અત્રે ઉલ્લેખનીય છે કે જિલ્લા પોલીસ તંત્રએ વડાલીમાં ઘટેલી લવ જેહાદની ઘટનાને પગલે બનાવની ગંભીરતાને લક્ષમાં લઇ જિલ્લા પોલીસવડા સૌરભસિંઘે ક્રાઇમ બ્રાન્ચની મદદથી પૂરી સતર્કતા સાથે ઓપરેશન પૂર્ણ કર્યુ હતું. પોલીસ તંત્રની સતર્કતા સાથે ત્વરિત નિર્ણયાત્મક કામગીરીને પગલે કોઇ અઘટિત ઘટના બની ન હતી.